**ПРЕДЛОЗИ И КОМЕНТАРИ**

Кон Нацрт текст на предлог Закон за енергетика

Од: Проф. д-р Константин Димитров

За да се разберат подобро предлозите за разјаснување, додефинирање, дополнување или измена на определени законски одредби предлозите ќе бидат вметнати во текстор на постоечките одредби со црвена боја.

Член 2  Цели на законот

(1) Целта на овој Закон е да се обезбеди:

2) создавање на ефикасен, конкурентен, **еколошки,** и финансиски одржлив енергетски сектор **насочен кон општество без користење на фосилни горива**, заснован на начелата на недискриминација, објективност и транспарентност, кој што обезбедува високо ниво на сигурност во снабдувањето со енергија,

Член  Цели на енергетска политика

1. Со енергетската политика на Република Македонија се обезбедува:
2. Изградба на општество без користење на фосилни горива!
3. сигурно, безбедно и квалитетно снабдување на крајните потрошувачи со сите видови енергија, ......

**Образложение**: Законот за енергетика го разбирам како Устав за развојот на енергетиката, највисок документ кој треба да го почитуваат сите дејности на општеството. Во согласност со развојните стратегии на ЕУ и целата светска заедница, насока е изградба на ОПШТЕСТВА без користење (или минимално користење) на фосилните горива до 2050 година. Некои тоа си го поставуваат како цел до 2035 година и ќе го реализираат.

Со точките 8) , 9) и 10) се наброени активностите со кои ќе се реализираат обврските/целите од овој Закон, иако новата точка е насочена и кон целото општество иструктури кои се дури и надвор од овој Зако, како образованието, транспортот и сл.

(2) Заради остварување на целите на енергетската политика надлежните државни органи и операторите на енергетските системи на Република Македонија остваруваат соработка со академските и научните институции во Република Македонија и надлежните органи и тела на други држави, како и со органите и телата на регионално и меѓународно ниво основани со меѓународните договори ратификувани од Република Македонија.

**Член 3 Термини**

96)140) „оператор на систем за дистрибуција на природен гас“; „систем за дистрибуција на природен гас“

97);118); 121) 141) „оператор на систем за пренос на природен гас“; „пренос на природен гас"; „преносна мрежа за природен гас"; „систем за пренос на природен гас"

152) „снабдувач со природен гас во краен случај“

**Предлог:** **Да се дефинира еднозначно каде системот за пренос на природен гас преминува во систем за дистрибуција на природен гас.** Тоа може да биде ниво на притисок во гасоводите (се напишано висок притисок (колку висок????) и треба да се дефинира дали тоа е 40, 10, 4 [bar] или некоја разумна вредност.

Образложение: Не се знае кој е надлежен за определени дистрибутивни магистрални водови низ градот (не сакам да давам конкретни примери, ги знаете). Мора да се изврши и сопственичко раздвојување. Кој дава согласност на новите потенцијални потрошувачи – операторот на пренос или дистрибуција, кој што одржува и сл. Сопстеноста на системот не е во прашање. Сопстеникот си наплатува “патарина“ без обѕир кој е оператор на системот и без обѕир дали тој дел од цевководот е под надлежност на пренос или дистрибуција.

176) „финална потрошувачка на енергија“ .....

176.1) “примарна потрошувачка на енергија“ ...

**Образложение:** Недостасува дефиницијата што е (и како се определува ??) примарната енергија, а веќе во член 8, став 2 се користи тој термин.

**Член 6** **Јавна услуга**

1. Покрај обврската за јавна услуга при вршењето на дејностите од Член 4 став (4) од овој закон, Владата на Република Македонија (во натамошниот текст Влада), по претходно прибавено мислење или на предлог на Регулаторната комисија за енергетика, како и по претходно прибавено мислење од Комисијата за заштита на конкуренцијата, може да донесе одлука со која на одделно претпријатие за електрична енергија, ~~или~~ за природен гас или топлинска енергија од топлификациски систем му наметнува обврска за јавна услуга со цел да се обезбеди:......

**Образложение:** Сметам декаи топлификациските системи треба да припаднат во оваа категорија

Член 38 Издавање на лиценца

(2) Лиценца не е потребна за:

 2) производство на електрична енергија од обновливи извори на енергија наменето за сопствена потрошувачка, при што вишокот на произведената енергија се предава во електродистрибутивна мрежа под услови и на начин определени во согласност со овој закон,

Член 70 Производител на електрична енергија

**Предлог:** Или со посебен член во Законот или со посебна уредба, да се дефинира местото на домаќинствата, како мали производители на електрична енергија

**Образложение:** Домаќинствата не треба да бидат третирани како Производители на електрична енергија со сите обврски според член 70. Треба да се ЗАДОЛЖИ операторот на дистрибутивната мрежа или Универзалниот снабдувач, дека МОРА да го превземе вишокот на произведена електрична енергија произведен во домаќинствата. Може да се искористат искуствата од другите земји.

Член 155 Мерни уреди – Топлински системи

**Предлог:** Сопственик на опремата од системот за мерење да биде крајниот снабдител или операторот на дистрибутивната топлификациска мрежа.

**Образложение:** Потребно е системите за снабдување со енергија (електрична, топлинска и природен гас) да се натпреваруваат при исти, или барем слични, конкурентски услови. Ако домаќинствата треба да платат дополително за оваа опрема, за разлика во однос снабдување со природен гас, тогаш почетните услови се поповолни за системот кој не наплатува за опремата. Ако се предвидат субвенции за оваа опрема на граѓаните, тоа е делумна мерка, која може да се прекине при истрошување на фондот за субвенции. Ако домаќинствата не се сопственици на овој систем за мерење и ОДГОВОРНОСТА за одржување, замена, поправка е на СОПСТВЕНИКОТ. Со тоа домаќинствата се ослободуваат од дополнителни финансиски давачки и грижа за опремата од системот за мерење – било да се нови или постоечки корисници на топлификацискиот систем.

Член 129 Затворен дистрибутивен систем

(4) Изземањето од став (2) на овој член се применува кога затворениот систем на дистрибуција повремено се користи од страна на мал број домаќинства во подрачјето на затворениот систем, и покрај тоа што некој член од домаќинството е вработен или на друг начин ангажиран кај сопственикот на затворениот систем за дистрибуција.

**Предлог:** Да се дефинира колкав е тој мал број

**Образложение:** Не е упатно да се дефинираат обврски ОПИСНО (мал-голем, висок-низок) во законската регулатива. Не треба да се остави “отворено“ дефинирање на оваа вредност, затоа што тоа ќе зависи од одлука на еден/неколку луѓе, со потенцијална можност за рекет/корупција.

Член 130 Комбиниран оператор

1. **По исклучок** од Член 122 став (1) и Член 128 став (1), правно лице може да функционира како комбиниран оператор на системи за пренос и дистрибуција на природен гас, на кој може да му се издадат лиценци за пренос и дистрибуција на природен гас согласно овој Закон.

**Предлог:**  Потребно е да се дефинира која е ситуацијата која доведува да се прифати еден систем да биде исклучок. Или да отпадне овој член!

**Образложение:** Не е упатно да се дефинираат обврски ОПИСНО (мал-голем, висок-низок) во законската регулатива. Не треба да се остави “отворено“ дефинирање на оваа вредност, затоа што тоа ќе зависи од одлука на еден/неколку луѓе, со потенцијална можност за рекет/корупција. Мора да се каже што е ИСКЛУЧОК. На пример – во Член 157 е дефинирано кога е тоа исклучок за топлификациски систем.

Со претходните членови детално се разработува разграничувањето на гасификацискиот систем, а после тоа, без никакво образложение за потребата од овој член, тој ги елиминира посебните надлежности на преносниот и дистрибутивниот оператор.

Член 145 Квалитет

 (1) Владата на Република Македонија, на предлог на Министерството, донесува уредба за квалитетот на течните горива, која што особено го содржи следново:

**Предлог:**  (1) Владата на Република Македонија, на предлог на Министерството, донесува уредба за квалитетот на течните горива, и **течен нафтен гас** која што особено го содржи следново: .......

**Образложение:** На пазарот со суровини постои знатна неусогласеност меѓу квалитетот на ТНГ од разни трговци. Добро е да се уедначи, во интерес на потрошувачите.

Член 160 Обврска за пристап и приклучување

1. Операторот на системот за пренос и/или дистрибуција на електрична енергија и природен гас е должен, во согласност со соодветните мрежни правила и правилата за снабдување, на постојните и новите корисници на системот да им овозможи пристап на соодветната мрежа за пренос или дистрибуција:

**Предлог:**  (1) Операторот на системот за пренос и/или дистрибуција на електрична енергија, природен гас и топлинска енергија е должен, во согласност со соодветните мрежни правила и правилата за снабдување, на постојните и новите корисници на системот да им овозможи пристап на соодветната мрежа за пренос или дистрибуција: ......

**Образложение:** Истите услови и обврски треба да важат и за топлификацискиот систем

Член 168  Стратегија за обновливи извори на енергија

1. Владата, на предлог на Министерството, на **секои пет години** донесува Стратегија за обновливи извори на енергија која се однесува за период од наредните 20 години.

Член 169 Акциски план за обновливи извори

(1) Заради реализација на Стратегијата за обновливите извори на енергија, Владата, на предлог на Министерството, донесува Акциски план за обновливи извори на енергија за период од **10 години.**

**Предлог:**  Да се усогласат роковите за изработка на Стратегијата со Акцискиот план.

**Образложение:** Не е природно рокот за изработка на нов Акциски план да е подолг од рокот за изработка на Стратегијата

Член 196 ПОСЕБНИ ОДРЕДБИ

19) ракување со уредите за сушење на топлотниот ефект: ???

**Предлог:**  Да се корегира смислата на оваа реченица!

**Член 237 Енергетска ефикасност**

 **Сл. Весник на Р. Македонија, бр.33 од 05.03.2015 година**

**Член 1**

 Во Законот за енергетика („Службен весник на Република Македонија’’ брoj 16/11, 136/11, 79/13, 164/13, 41/14 и 151/14), во членот 134 став (2) точка 3) се брише.

**Предлог:**  Да отпадне последниот дел од овој став

**Член 3**

Одредбите од член **134 став (2) точка 4 и став (7)** за зградите или градежните единица кои се изградени до денот на влегување во сила на овој закон обврската за обезбедување на сертификат за енергетски карактеристики на зграда ќе отпочнат да се применуваат со денот на пристапување на Република Македонија во Европската унија.

Одредбите од член 134 став (4) ќе отпочнат да се применуваат со денот на пристапување на Република Македонија во Европската унија.

**Член 4**

Одредбите од **член 136 ставови (5) и (7**) за зградите или градежните единица кои се изградени до денот на влегување во сила на овој закон обврската за обезбедување на сертификат за енергетски карактеристики на зграда ќе отпочнат да се применуваат со денот на пристапување на Република Македонија во Европската унија.

**Предлог:**  Да се избришат овие два члена од постоечкиот Закон за енергетика

**Образложение:** Во согласност со подготовката на овој Закон да биде усогласен цо одредбите на Европската заедница, и како што наведуваат високу функционери од власта, дека тие одредници се 50 години филтрирани одредбата *“ќе отпочнат да се применуваат со денот на пристапување на Република Македонија во Европската унија“* е СРАМНА и неприфатлива.

Неприфатливо би било и објаснување дека тоа ќе се регулира со друг закон (на пример за Енергетска ефикасност). Се работи за ИТНО усогласување на нашата законска регулатива со ЕУ законодавството и обврските кон Енергетската заедница.

Во прилог ви доставувам мислењето на Енергетската заедница за овие одредби:

Key provisions of Directive 2010/31/EU were incorporated in the Energy Law and the Rulebook on Energy Performance of Buildings. However, the amendments to the Energy Law of March 2015 resulted in non-compliance with the following articles of Directive 2010/31/EU: Article 11 (energy performance certificates), Article 12 (issuing of energy performance certificates), and Article 13 (display of energy performance certificates). Moreover, the implementation of its provisions with respect to existing buildings was postponed until former Yugoslav Republic of Macedonia accedes to the European Union. **This constitutes a clear breach of the country’s obligation to implement Directive 2010/30/EU.**

https://www.energy-community.org/implementation/FYR\_Macedonia/EE.html